|  |
| --- |
|  |
|
|
| Asociacija |
| *Confederação Brasileira de Futebol* |
| FIFA reitingas |
| 1 Didėjimas 1 (2022-03-31) |
| Treneris |
|  |
| Daugiausiai įvarčių įmušė |
| Pelé, Neymar (77) |
| Daugiausia rungtynių žaidė |
| Cafu (142) |
| 

|  |  |
| --- | --- |
| 




**Apranga namuose**
 | 




**Apranga svečiuose**
 |

 |
| Pirmosios rungtynės |
| Argentina Argentina 3–0 Brazilija Brazilija (Buenos Airės; 1914 m. rugsėjo 20 d.) |
| Pergalė didžiausiu skirtumu |
| Brazilija Brazilija 14–0 Nikaragva Nikaragva (Meksikas; 1975 m. rugsėjo 17 d.) |
| Pralaimėjimas didžiausiu skirtumu |
| Urugvajus Urugvajus 6–0 Brazilija Brazilija (Vinja del Maras, Čilė; 1920 m. rugsėjo 18 d.) Vokietija Vokietija 7–1 Brazilija Brazilija (Belo Horizontė, Brazilija; 2014 m. liepos 8 d.) |
| Pasaulio čempionatas |
| *Dalyvauta*: 22 (*Pirmas kartas*: 1930)
*Geriausi rezultatai*:  1 vieta, 1958, 1962, 1970, 1994, 2002 |
| Copa América |
| *Dalyvauta*: 36 (*Pirmas kartas*: 1916)
*Geriausi rezultatai*:  1 vieta, 1919, 1922, 1949, 1989, 1997, 1999, 2004, 2007, 2019 |

**Brazilijos vyrų futbolo rinktinė** (port. *Seleção Brasileira de Futebol*) – futbolo komanda, atstovaujanti Brazilijai tarptautiniuose turnyruose, sėkmingiausia pasaulio rinktinė, laimėjusi net 5 pasaulio čempionatus. Kontroliuoja Brazilijos futbolo konfederacija.

Brazilų rinktinė yra vienintelė, dalyvavusi visuose ligi šiol vykusiuose pasaulio čempionatuose, bei laimėjusi daugiausiai kartų – penkis.

Istorija
--------

Brazilijos rinktinė pirmą kartą suformuota 1914 metais, tais pačiais metais sužaidė pirmąsias rungtynes prieš Argentinos komandą. Pirmuose dviejuose Pietų Amerikos čempionatuose (1916, 1917) užėmė trečią vietą, o 1919 metais laimėjo žemyno čempionatą, šį rezultatą pakartojo ir 1922 m.

Pirmuose dviejuose pasaulio čempionatuose komanda iškrito po pirmojo etapo, tačiau 1938 metais jau užėmė 3 vietą.

Pirmasis pasaulio čempionatas po II pasaulinio karo vyko Brazilijoje, bet po Urugvajui pralaimėtų lemiamų rungtynių Marakanos stadione Brazilija užėmė tik antrą vietą.

1954 metų čempionate brazilai turėjo pasitraukti iš čempionato aštuntfinalyje, kai skandalingose rungtynėse 4:2 juos nugalėjo Vengrijos rinktinė, šiose rungtynėse pašalinti net trys žaidėjai, o po rungtynių persirengimo kambariuose kilo muštynės.

### Pelė era

1958 metų pasaulio čempionatui brazilai kruopščiai ruošėsi, vieninteliai į turnyrą atsivežė psichologą, stebėjo atkrintamąsias varžybas Europoje. Papuolę į vieną grupę su TSRS, Anglijos ir Austrijos rinktinėmis, laimėjo pirmąsias rungtynes prieš Austriją bei sužaidė lygiosiomis su Anglija ir rungtynės prieš favoritais laikomą TSRS rinktinę tapo lemiamomis. Šiose rungtynėse pirmą kartą į startinę sudėtį įtrauktas septyniolikmetis Pelė, kuris jau trečią rungtynių minutę išvedė brazilus į priekį, o rungtynės baigėsi 2:0. Pelé taip pat įmušė du įvarčius finale, kur Brazilija šventė pergalę prieš Švediją rezultatu 5:2.

1962 metais brazilai apgynė pasaulio čempionų titulą, Garinša tapo turnyro žvaigžde po to, kai Pelė gavo traumą antrosiose rungtynėse.

1966 m. komanda pasirodė prasčiausiai per visus pasaulio čempionatus, daugiausiai dėl patirto politinio spaudimo, kai visi Brazilijos klubai norėjo į rinktinę įsiūlyti savo žaidėjus.

1970 m. pasaulio čempionate Meksikoje brazilai ir vėl iškovojo pirmąją vietą.

### po 1974 m.

Pelė ir kitiems garsiems futbolininkams baigus karjerą, 1974 metais pasaulio čempionate komanda užėmė 4 vietą, 1978 metais, nors ir nenugalėta, rinktinė nepateko į finalą. 1982 metų čempionate italų komanda 2 etape eliminavo brazilus – Paolo Rosis įmušus 3 įvarčius, italai laimėjo 3:2.

1984 metų olimpinėse žaidynėse komanda laimėjo sidabro medalius,
o 1986 metų pasaulio čempionate brazilai ketvirtfinalyje po 11 m. baudinių serijos pralaimėjo Prancūzijos ekipai. 1988 metų olimpinėse žaidynėse vėl pakartojo aukščiausią olimpinį rezultatą – iškovojo sidabrą.
1989 metais po 40 metų pertraukos vėl tapo žemyno čempionais.

1990 metų čempionate rinktinė neįveikė aštuntfinalio barjero, kur juos nugalėjo Argentinos rinktinė su Diego Maradona.

1994 metų pasaulio čempionate brazilams pavyko po 24 metų pertraukos vėl iškovoti čempionų titulą, kai finale po 11 m. baudinių įveikė Italijos rinktinę.
1997 m. brazilai laimėjo Konfederacijų taurę.

1998 metais užimta antra pasaulio čempionato vieta – finale juos įveikė prancūzai.
2002 metų pasaulio čempionate brazilai vėl tapo čempionais, po dviejų Ronaldo įmuštų įvarčių laimėjusi prieš Vokietijos ekipą 2:0.
2004 metais 2005 metais vėl iškovota Konfederacijų taurė.

2006 metų čempionate brazilų rinktinė, dalyvavusi trijų paskutinių čempionatų finaluose, laikyta favorite, grupės varžybose brazilai įveikė Kroatiją (1:0), Australiją (2:0) bei Japoniją (4:1), aštuntfinalyje laimėjo prieš Ganos rinktinę 3:0, bet ketvirtfinalyje nusileido Prancūzijos komandai ir nepateko į pusfinalį.

Ypač nesėkmingai Brazilijai susiklostė 2014 m. pasaulio čempionatas, įvykęs šioje šalyje – nors rinktinė įveikė grupės etapą (pergalės prieš Kroatiją, Kamerūną, lygiosios su Meksika), aštuntfinalyje brazilai tik po 11 m baudinių palaužė Čilę, o ketvirtfinalyje po atkaklios kovos nugalėjo Kolumbiją. Tačiau pusfinalyje Braziliją net 7-1 sutriuškino Vokietija, o rungtynėse dėl 3 vietos dar 3-0 buvo nusileista Nyderlandams.

Dalyvavimas čempionatuose
-------------------------

### Pasaulio futbolo čempionatas

* 1930 – I etapas
* 1934 – I etapas
* 1938 – 3 vieta
* 1950 – 2 vieta
* 1954 – ketvirtfinalis
* 1958 – **1 vieta**
* 1962 – **1 vieta**
* 1966 – I etapas
* 1970 – **1 vieta**
* 1974 – 4 vieta
* 1978 – 3 vieta
* 1982 – 2 etapas
* 1986 – ketvirtfinalis
* 1990 – aštuntfinalis
* 1994 – **1 vieta**
* 1998 – 2 vieta
* 2002 – **1 vieta**
* 2006 – ketvirtfinalis
* 2010 – ketvirtfinalis
* 2014 – 4 vieta
* 2018 – ketvirtfinalis
* 2022 – ketvirtfinalis

### Copa América

* 1916 –  3 vieta
* 1917 –  3 vieta
* 1919 –  **1 vieta**
* 1920 –  3 vieta
* 1921 –  2 vieta
* 1922 –  **1 vieta**
* 1923 – 4 vieta
* 1924 – *nedalyvavo*
* 1925 –  2 vieta
* 1926 – *nedalyvavo*
* 1927 – *nedalyvavo*
* 1929 – *nedalyvavo*
* 1935 – *nedalyvavo*
* 1937 –  2 vieta
* 1939 – *nedalyvavo*
* 1941 – *nedalyvavo*
* 1942 –  3 vieta
* 1945 –  2 vieta
* 1946 –  2 vieta
* 1947 – *nedalyvavo*
* 1949 –  **1 vieta**
* 1953 –  2 vieta
* 1955 – *nedalyvavo*
* 1956 – 4 vieta
* 1957 –  2 vieta
* 1959 –  2 vieta
* 1959 –  3 vieta
* 1963 – 4 vieta
* 1967 – *nedalyvavo*
* 1975 – pusfinalis
* 1979 – pusfinalis
* 1983 –  2 vieta
* 1987 – I etapas
* 1989 –  **1 vieta**
* 1991 –  2 vieta
* 1993 – ketvirtfinalis
* 1995 –  2 vieta
* 1997 –  **1 vieta**
* 1999 –  **1 vieta**
* 2001 – ketvirtfinalis
* 2004 –  **1 vieta**
* 2007 –  **1 vieta**
* 2011 – ketvirtfinalis
* 2015 – ketvirtfinalis
* 2016 – I etapas
* 2019 –  **1 vieta**
* 2021 –  2 vieta

### FIFA Konfederacijų taurė

* 1992–1995 – *nedalyvavo*
* 1997 –  **1 vieta**
* 1999 –  2 vieta
* 2001 – 4 vieta
* 2003 – I etapas
* 2005 –  **1 vieta**
* 2009 –  **1 vieta**
* 2013 –  **1 vieta**
* 2017 – *nedalyvavo*

### CONCACAF Aukso taurė

* 2003 –  2 vieta (U-23)

Žaidėjai
--------

Kai kurie žymiausi Brazilijos rinktinės žaidėjai:

* Bebeto (1985–1998)
* Cafu (1990–2006)
* Pelé (1957–1971)
* Rivaldo (1993–2003)
* Roberto Carlos (1992–2006)
* Ronaldinho (1999–2013)
* Ademir Marques de Menezes (1945–1953)
* Ronaldo (1994–2011)
* Romario (1987–2005)
* Kaká (2002–2016)
* Dunga (1987–1998)
* Dani Alves (2006–)
* Djalma Santos (1952–1968)
* Gylmar dos Santos Neves (1953–1969)
* Rogério Ceni (1997–2006)
* Jairzinho (1964–1982)
* Neymar (2010–)
* Tostão (1966–1972)
* Robinho (2003–)
* Zico (1976–1986)

Treneriai
---------

Daugiau rinktinėje dirbę treneriai:

* Brazilija Luiz Vinhaes (1931–1934 m.)
* Brazilija Armindo Nobs Ferreira (1934–1935 m.)
* Brazilija Adhemar Pimenta (1936–1938 m.)
* Brazilija Flávio Costa (1944–1950 m.)
* Brazilija Zezé Moreira (1954–1955 m.)
* Brazilija Vicente Feola (1955, 1958–1960 m.)
* Brazilija Aymoré Moreira (1961–1963, 1965, 1967–1968 m.)
* Brazilija Vicente Feola (1964–1965, 1965–1966 m.)
* Brazilija Mário Zagallo (1967, 1968, 1970–1974, 1994–1998 m.)
* Brazilija Osvaldo Brandão (1965, 1975–1977 m.)
* Brazilija Cláudio Coutinho (1977–1979 m.)
* Brazilija Telê Santana (1980–1982, 1985–1986 m.)
* Brazilija Carlos Alberto Parreira (1983, 1991–1994, 2003–2006 m.)
* Brazilija Paulo Roberto Falcão (1990–1991 m.)
* Brazilija Vanderlei Luxemburgo (1998–2000 m.)
* Brazilija Émerson Leão (2000–2001 m.)
* Brazilija Luiz Felipe Scolari (2001–2002, 2012–2014 m.)
* Brazilija Dunga (2006–2010, 2014–2016 m.)
* Brazilija Mano Menezes (2010–2012 m.)
* Brazilija Tite (2016–2022 m.)

Išnašos
-------

1. ↑  FIFA pasaulio reitingai. FIFA. Nuoroda tikrinta 2022-04-16.


|  |  |
| --- | --- |
|  | **Vikiteka: Brazilijos vyrų futbolo rinktinė** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • RPietų Amerikos vyrų futbolo rinktinės |
| --- |
|  |
| 
Argentina Argentina · Bolivija Bolivija · Brazilija Brazilija · Čilė Čilė · Ekvadoras Ekvadoras · Kolumbija Kolumbija · Paragvajus Paragvajus · Peru Peru · Urugvajus Urugvajus · Venesuela Venesuela |

 |